**Salah Abdeslam** (født 15. september 1989) er en belgiskfødt fransk statsborger av marokkansk bakgrunn. Ifølge offentlige myndigheter var han personlig involvert i terrorangrepene i Paris 13. november 2015 (da 130 mennesker ble drept og 368 såret) ved å yte logistisk støtte til angriperne, kjøre dem til deres angrepspunkter, og vært med på å forberede eksplosivene benyttet under terrorhandlingene. Han ble kort tid etter terrorangrepet ettersøkt i Europa, og arrestert 18. mars 2016. Han ble i juni 2022 funnet skyldig og dømt til livsvarig fengsel.

Liv og virke
------------

### Bakgrunn

Familien Abdeslam har marokkanske røtter. Faren var marokkaner født i Oran (i Algerie) i 1949. Han kom til Aubervilliers (Seine-Saint-Denis i Île-de-France, et parisisk forsted, men dro senere til Belgia. Moren kom fra Riffjellene i Marokko.

Familien har fransk statsborgerskap og har siden 1950-årene bodd i belgiske Molenbeek. Salah er en av tre brødre. Broren Brahim Abdeslam var blant deltakerne i Paris-angrepene i november 2015, og døde da han utløste en selvmordsvest. Den andre broren, Mohamed, anses ikke som involvert. Han har også to søstre.

### Terrorangrepet i Paris 2015

Abdeslam er kjent for å ha pleiet kontakt med ISIL, og denne organisasjonen påberopte seg å stå bak angrepene i Paris. Han er (mars 2016) en av bare to av de involverte som fortsatt er i live, den andre er Mohammad Abrini. De øvrige enten sprengte seg selv under selvmordsangrepene, eller ble drept under skuddveksling med politiet.

### Arrestert i Belgia

Etter fire måneder på rømmen ble Abdeslam arrestert under et antiterroristraid i Molenbeek-delen av Brussel den 18. mars 2016, under hvilket han ble såret. Under en politiaksjon annetsteds i Brussel, i forstaden Forest, tre dager tidligere var hans fingeravtrykk blitt funnet, noe som gav politiet grunn til å anta at han kunne befiine seg et sted i området.

Han kan ha vært involvert i planlegging av senere angrep, hvorav muligens inngikk de terrorangrep som fant sted i Brussel under fire døgn etter, 22. mars.

Ifølge den belgiske justisministeren Koen Geens er det meningen å utlevere den terrormistenkte til Frankrike, etter stabiliserende behandling av et skuddsår i benet.[*når?*] Den 20. mars gikk etterforskerne ut med opplysninger om at han angivelig var i ferd med å planlegge kanskje nært forestående angrep, og at det hos ham (og som tidligere kjent på andre adresser noen dager før) var blitt funnet tunge våpen og bombeutstyr.

Dom
---

Abdeslam ble i juni 2022 funnet skyldig på alle punkter i rettssaken mot ham.

Referanser
----------

1. ↑   pantheon.world[Hentet fra Wikidata]
2. ↑   www.nytimes.com, besøkt 19. mars 2016[Hentet fra Wikidata]
3. ↑  «France - Salah Abdeslam: From petty crime to IS group terrorism». *France 24* **(engelsk)**. Besøkt 22. mars 2016.
4. ↑  «Abdeslam is Europe's 'most wanted'». *Deredactie*. 29. januar 2016. Besøkt 29. januar 2016.
5. ↑  «Paris attacks suspect Salah Abdeslam shot and arrested in Brussels». *the Guardian* **(engelsk)**. 18. mars 2016. Besøkt 5. januar 2023.
6. ↑  Kolberg, Marit (29. juni 2022). «Eneste overlevende angriper dømt til fengsel på livstid for Paris-angrepene». *NRK*. Besøkt 30. juni 2022.
7. ↑  Th. V. S. J. «Qui sont vraiment les trois frères Abdeslam? (PORTRAIT)». *www.dhnet.be*. Besøkt 22. mars 2016.
8. ↑  Yann Thompson (18. november 2015). «ENQUETE. Drogue, prison et Ligue des champions : sur la trace des frères Abdeslam». francetvinfo. Besøkt 20. november 2015.
9. ↑  «Paris attacker Samy Amimour buried in unmarked grave». BBC News. 27. desember 2015. Besøkt 27. desember 2015.
10. ↑  «Brussels raid: Paris suspect Abdeslam's fingerprints found in flat». *BBC News*. 18. mars 2016. Besøkt 18. mars 2016.
11. ↑  «Paris attacks: Salah Abdeslam 'changed suicide bomb plan'». *BBC News*. 19. mars 2016. Besøkt 19. mars 2016.
12. ↑  «Shots in Brussels raid tied to Paris attacks». *CNN*. 15. mars 2016. Besøkt 15. mars 2016.
13. ↑  «Gunfire in Brussels raid on 'Paris attacks suspects'». *BBC News*. 15. mars 2016. Besøkt 15. mars 2016.
14. ↑  «Brussels raid: Suspect killed in anti-terror operation». *BBC News*. 15. mars 2016. Besøkt 15. mars 2016.
15. ↑  «Paris 2015-terroristen funnet skyldig på alle punkter». *NRK*. 29. juni 2022. Besøkt 29. juni 2022.

|  |  |
| --- | --- |
| Oppslagsverk/autoritetsdata | VIAF
 |